स्वारेजको गोलले बार्सिलोना कोपाको फाइनल नजिक
लुइस स्वारेजले हेडबाट गरेको एक मात्र गोल मदतले डिफेन्डिङ च्याम्पियन बार्सिलोनाले कोपा डे रे सेमिफाइनल पहिलो लेगमा बिहीबार राति भ्यालेन्सियालाई १–० ले हरायो।
म्याड्रिड — लुइस स्वारेजले हेडबाट गरेको एक मात्र गोल मदतले डिफेन्डिङ च्याम्पियन बार्सिलोनाले कोपा डे रे सेमिफाइनल पहिलो लेगमा बिहीबार राति भ्यालेन्सियालाई १–० ले हरायो।२९ पटक प्रतियोगिता जितेर कीर्तिमान बनाएको बार्सिलोना सन् १९३० यता लगातार चार पटक उपाधि जित्ने टिम भन्ने उपलब्धी नजिक पुगेको छ । यसअघि त्यस्तो उपलब्धी एथलेटिको बिलबाओको हात पारेको थियो । तर नु क्याम्पमा प्राप्त जितका लागि बार्सिलोनाले संघर्ष गर्नु परेको थियो र भ्यालेन्सियाले उसमाथि बलियो चुनौती पेस गरेको थियो । स्वारेजको गोल ६७ औं मिनेटमा सम्भव भएको थियो ।